[[Fil:John+Salome.jpg|thumb|Iokanaan og Salome. Illustration af [[Aubrey Beardsley]] til 1893-udgaven af ''Salome''.]]
I 1893 forbød forlæggeren en opsætning af skuespillet ''Salomé'', men det blev sat op i Paris året efter og blev udgangspunkt for [[Richard Strauss]]' [[opera]] af samme navn. I England blev ''Salomé'' først opført  i [[1931]]. <ref name=autogeneret1>Juliet Gardiner: ''Oscar Wilde'' (s. 90)</ref> Strauss' opera havde premiere i [[Dresden]] i [[1905]]. Før han måtte opføre operaen i London i [[1909]], måtte alle [[Bibelen|bibelske]] henvisninger fjernes og Salomé ikke synge til [[Johannes Døberen]]s afhuggede hoved, men til et blodigt fad. Der blev dog givet tilladelse til at fadet kunne dækkes af et klæde, der dog ikke måtte give indtryk af, at der lå et hoved under. <ref>Barbara Belford: ''Oscar Wilde – a certain genius'' (s. 202)</ref> ''Salomé'' blev omtalt som "en orientalsk ''Hedda Gabler''", og [[Ibsen]]s skuespil havde da også gjort indtryk på Wilde, der så det i London, og bagefter sagde: "Jeg følte medlidenhed og skræk, som om stykket havde været græsk." <ref>Barbara Belford: ''Oscar Wilde – a certain genius'' (s. 202-3)</ref> [[aforisme|Hans aforisme]]r lever: ''Work is the curse of the drinking classes.'' (Arbejde er de fordrukne klassers forbandelse). ''One should either be a work of art, or wear a work of art.'' (Enten skal man være et kunstværk, eller have et på.) ''To love oneself is the beginning of a life-long romance.'' (At elske sig selv er begyndelsen til en livslang kærlighedsaffære.) I ''Lady Windermere's Fan'' siger lord Darlington: "''I can resist everything except temptation.''" (Jeg kan modstå alt, undtagen fristelse.) Lorden taler om flirt, men sætningen kom til at stå for Wildes egne udskejelser og tjene som en flabet undskyldning for andre. Wildes bror Willie anmeldte skuespillet anonymt i ''[[The Daily Telegraph]]'' som "dårligt, men det vil få succes". <ref>Barbara Belford: ''Oscar Wilde – a certain genius'' (s. 194-5)</ref> Henry James, der hadede "Hosscar", gik glip af premieren på sit eget skuespil ''Guy Domville'' for at se ''An Ideal Husband''. På vej fra den jublende sal til sit eget skuespil spurgte han sig: "Hvordan ''kan'' et stykke gøre noget ved et publikum, som ''det der'' gør succes hos?" Men James blev mødt af et forarget publikum, der hånede hans eget stykke og skrev aldrig igen for scenen. <ref>Barbara Belford: ''Oscar Wilde – a certain genius'' (s. 234-5)</ref>
Organisationer Uddannelsesinstitutioner